এদিকে মেয়র পদের ফল আটকে থাকা দুটি কেন্দ্রে দু’জন করে ৪ জন কাউন্সিলর প্রার্থীর ফলও আটকে আছে। এর মধ্যে গাজী বুরহানউদ্দিন গরম দেওয়ান সরকারি প্রাথমিক বিদ্যালয় কেন্দ্রের ভোটে নির্বাচিত হবে ২৪নং ওয়ার্ডের কাউন্সিলর ও সংরক্ষিত ৮নং ওয়ার্ডের কাউন্সিলর। কেন্দ্রের ভোট সংখ্যা ২২২১। ২৪নং ওয়ার্ডে এগিয়ে রয়েছেন সোহেল আহমদ রিপন। তার সঙ্গে প্রতিদ্বন্দ্বিতায় আছেন হুমায়ুন কবির সুহিন ও মোহাম্মদ শাহজাহান।